בוב וודוורד

רוברט "בוב" וודוורד (באנגלית: Robert "Bob" Woodward; נולד ב-26 במרץ 1943) הוא אחד העיתונאים הידועים בארצות הברית, בעיקר הודות להיותו כתב הוושינגטון פוסט שחשף עם קארל ברנסטין את פרשת ווטרגייט, שהובילה לבסוף להתפטרותו של הנשיא ריצ'רד ניקסון. וודוורד כתב שנים-עשר ספרים שהיו לרבי מכר.

ביוגרפיה
וודוורד נולד בז'נבה שבאילינוי. אביו היה שופט. ב-1965 סיים את לימודיו (בהיסטוריה ובספרות אנגלית) באוניברסיטת ייל. וודוורד שירת כחמש שנים כקצין קשר בצי ארצות הברית קודם שפתח בקריירת העיתונות בעיתון מקומי במרילנד. ב-1971 הצטרף לוושינגטון פוסט.

בשנת 1972, מונו וודוורד ועמיתו קארל ברנסטין לחקור את הפריצה למשרדי המפלגה הדמוקרטית בוושינגטון בבניין שנקרא "ווטרגייט". עבודתם הובילה לחשיפת עבירות פליליות של אנשי קמפיין הבחירות של הנשיא ריצ'רד ניקסון ובסופו של דבר הובילה הפרשה להתפטרותו של הנשיא ניקסון. פרשת ווטרגייט נחשבת לסקופ העיתונאי הגדול ביותר מאז ומעולם. הספר "כל אנשי הנשיא", שנכתב על הפרשה, היה במקום הראשון ברשימת רבי המכר בארצות הברית. בשנת 1976 צולם סרט קולנוע המבוסס על הספר. רוברט רדפורד גילם את וודוורד, ודאסטין הופמן את ברנסטין. בעקבות הסרט הפכו שני העיתונאים לידוענים בארצות הברית ועלתה מאוד קרנה של העיתונות החוקרת בדעת הקהל.

בספטמבר 2018, יצאה לאור בהוצאת סיימון אנד שוסטר ספרו "פחד: טראמפ בבית הלבן" (Fear: Trump in the White House) על כהונת הנשיא דונלד טראמפ, המבוסס על למעלה ממאה שעות של ראיונות מוקלטים עם מקורבי הנשיא. הספר מתאר עד כמה חוששים היועצים משיקול דעתו של הנשיא, מבורותו ומנטייתו לשקר. דאגתם של אותם יועצים ומקורבים לטראמפ הלכה וגברה לאורך כהונתו בבית הלבן, כך לפי וודוורד. שר ההגנה ג'יימס מאטיס תיאר אותו כבעל יכולות הבנה של "ילד בכיתה ה' או ו'". ראש הסגל של טראמפ, ג'ון קלי, כינה אותו חסר רסן. "הוא אידיוט. זה חסר טעם לנסות ולשכנע אותו במשהו", בישיבה במשרדו אמר קלי, לפי הספר, "הוא ירד מהפסים. זאת עיר משוגעים. אני אפילו לא יודע מה מישהו מאיתנו עושה כאן. זאת העבודה הכי גרועה שאי פעם הייתה לי". הספר נמכר ב-1.1 מיליון עותקים בשבוע הראשון ושבר את שיא המכירות של ההוצאה ביום אחד: 900,000 עותקים.

ספריו
וודוורד חיבר לבדו, או במשותף עם אחרים, 19 ספרים, 12 מתוכם עמדו בראש מצעד מכירות ספרי עיון בארצות הברית.
All the President's Men - נכתב בשיתוף עם קארל ברנסטין. על פרשת ווטרגייט. יצא לאור בשנת 1974.  עובד לסרט כל אנשי הנשיא.
The Final Days - נכתב בשיתוף עם קארל ברנסטין. על התפטרות ריצ'רד ניקסון. יצא לאור בשנת 1976. 
The Brethren - נכתב בשיתוף עם סקוט ארמסטרונג. על בית המשפט העליון של ארצות הברית בימי הנשיא וורן ברגר. יצא לאור בשנת 1979. 
Wired - על נסיבות מותו של ג'ון בלושי ותרבות הסמים בהוליווד. יצא לאור בשנת 1984. 
Veil: The Secret Wars of the CIA - על המלחמות הסודיות של ה-CIA בתקופת התפטרותו של ויליאם קייסי, ראש ה-CIA. יצא לאור בשנת 1987. . תורגם לעברית על ידי ברוך קורות, בשם CIA: סודות המודיעין האמריקאי (הוצאת כנרת, 1990).
The Commanders - על הפנטגון, ממשל הנשיא בוש ומלחמת המפרץ. יצא לאור בשנת 1991. 
The Agenda - על תקופת נשיאותו הראשונה של ביל קלינטון. יצא לאור בשנת 1994. 
The Choice - על היבחרו של ביל קלינטון לתקופת כהונה שנייה. יצא לאור בשנת 1996. 
Shadow - על מורשת פרשת ווטרגייט ופרשיות שעימן התמודדו ממשלי נשיאות שלאחריה. יצא לאור בשנת 1999. 
Maestro - על אלן גרינספן ותקופתו בפדרל ריזרב. יצא לאור בשנת 2000. 
Bush at War - על האירועים שהובילו למלחמה באפגניסטן לאחר פיגועי 11 בספטמבר. יצא לאור בשנת 2002. 
 Plan of Attack - על הסיבות והדרך שבה החליט הנשיא ג'ורג' ווקר בוש לצאת למלחמה בעיראק. יצא לאור בשנת 2004. 
The Secret Man - על חשיפתו של מארק פלט, יותר מ-30 שנה לאחר האירועים, כ"גרון עמוק" (מקור המידע לאירועי פרשת ווטרגייט). יצא לאור בשנת 2005. 
State of Denial: Bush at War, Part III - על ממשל הנשיא בוש בתקופת מלחמת עיראק. יצא לאור בשנת 2006. 
The War Within: A Secret White House History - על ממשל הנשיא בוש ומדיניות החוץ בתקופת מלחמת עיראק. יצא לאור בשנת 2008. 
Obama's Wars - על ממשל הנשיא אובמה וניהול המלחמות בעיראק ובאפגניסטן. יצא לאור בשנת 2010. 
The Price of Politics - על ניסיונות הנשיא אובמה ומנהיגי הקונגרס הדמוקרטים והרפובליקנים לשיקום הכלכלה האמריקאית. יצא לאור בשנת 2012. 
The Last of the President's Men - על עוזרו של הנשיא ניקסון, ריצ'רד בטרפילד, אשר חשף את קלטות הנשיא ניקסון. יצא לאור בשנת 2015. 
Fear: Trump in the White House - על השנה וחצי הראשונות לנשיאותו של דונלד טראמפ. יצא לאור בשנת 2018. 
war - על תקופת כהונת ביידן והמלחמות באוקראינה וברצועת עזה לצד הקרב החוזר על הנשיאות ב-2024. יצא לאור ב-2025 גם בעברית בשם מלחמה (ספר).

קישורים חיצוניים







 פרקים מהספר "כל אנשי הנשיא " של וודוורד וברנסטין " תורגמו לעברית בהמשכים בעיתון "מעריב" אך מעולם לא כספר את הפרקים אפשר לקרוא ברשת כאן " המשימה ווטרגייט https://www.no-666.com/2023/03/24/כל-אנשי-הנשיא-הסיפור-המפורסם-של-פרשת-ו/

הערות שוליים

קטגוריה:אמריקאים ילידי אילינוי
קטגוריה:עיתונאים אמריקאים
קטגוריה:פרשת ווטרגייט
קטגוריה:עיתונאים חוקרים אמריקאים
קטגוריה:קצינים וחוגרים בצי ארצות הברית
קטגוריה:סגל וושינגטון פוסט
קטגוריה:בוגרי אוניברסיטת ייל
קטגוריה:עיתונאות חוקרת
קטגוריה:אמריקאים שנולדו ב-1943